Franciaország rendezte a 2016-os Európa bajnokságot, ahol kollégáival (Kassai Viktor játékvezető, ifj. Tóth Vencel asszisztens, Bognár Tamás és Farkas Ádám alapvonali játékvezetők) két csoportmérkőzésen és egy negyeddöntőn asszisztensként működhetett közre. Ezek mellett az UEFA JB további három mérkőzésre jelölte tartalék játékvezető asszisztensnek, amelynek köszönhetően Kassai Viktor tartalék játékvezető társaságában a Horvátország - Spanyolország csoportmérkőzésen (játékvezető: Björn Kuipers), a Horvátország - Portugália nyolcaddöntőn (játékvezető: Carlos Velasco Carballo) és a Portugália - Franciaország döntőn (játékvezető: Mark Clattenburg) is a játékvezetői csapat tagja volt.